ຫວ່າງແລ້ວນີ້, ຢູ່ມະຫາວິທະນາໄລການແພດ ຟ້າມງອກແທັກ ນະຄອນ ໂຮ່ຈີມິນ, ຄະນະຊາວໜຸ່ມ ນະຄອນ ໂຮ່ຈີມິນ ໄດ້ຈັດຕັ້ງວັນບຸນພົບປະພົວພັນວັດທະນະທຳ ຫວຽດນາມ - ລາວ - ກຳປູເຈຍ ໃນປີ 2021 ໂດຍມີການເຂົ້າຮ່ວມຂອງນັກສຶກສາ 3 ປະເທດນັບຮ້ອຍຄົນ.
ໃນໄລຍະທີ່ຜ່ານມາ, ຄະນະປະຈຳຊາວໜຸ່ມນະຄອນ ໂຮ່ຈີມິນ ພ້ອມກັບຄະນະຊາວໜຸ່ມທຸກຂັ້ນ ຍາມໃດກໍ່ເອົາໃຈໃສ່, ເບິ່ງແຍງດູແລ, ສ້າງເງື່ອນໄຂເພື່ອໃຫ້ນັກສຶກສາ ລາວ ແລະ ນັກສຶກສາກຳປູເຈຍ ຮ່ຳຮຽນຢູ່ບັນດາໂຮງຮຽນໃນບໍລິເວນນະຄອນ ໄດ້ຮັບຄວາມຮູ້ຫຼາຍຢ່າງ, ຮ່ຳຮຽນໄດ້ຫຼາຍທັກສະ ເພື່ອອະນາຄົດອາດຈະປະກອບສ່ວນເຫື່ອແຮງຂອງຕົນເຂົ້າໃນພາລະກິດສ້າງສາປະເທດຊາດຂອງຕົນ ແລະ ມີໂອກາດພົວພັນ, ຊອກຫາກ່ຽວກັບປະຫວັດສາດການພົວພັນລະຫວ່ງ ຫວຽດນາມ - ລາວ - ກຳປູເຈຍ, ປະກອບສ່ວນເພີ່ມພູນຄູນສ້າງ ນ້ຳໃຈສາມັກຄີທີ່ເປັນມູນເຊື້ອ, ການພົວພັນມິດຕະພາບມິດຕະພາບ ລະຫວ່າງ ປະຊາຊົນ ແລະ ຊາວໜຸ່ມ 3 ປະເທດ.
ທີ່ວັນບຸນ, ບັນດານັກສຶກສາ ຫວຽດນາມ, ລາວ, ກຳປູເຈຍໄດ້ພ້ອມກັນພົວພັນແລກປ່ຽນ, ເຂົ້າຮ່ວມພິທີບາສີສູ່ຂວັນ ແລະ ຫົດນ້ຳ ແມ່ນບັນດາພິທີອວຍພອນປີໃໝ່ພາວະນາຄວາມໂສກດີ ແລະ ຍາມໃດກໍ່ໄດ້ນຳໃຊ້ເພື່ອຮັບແຂກດ້ວຍຄວາມໝາຍອວຍພອນຄວາມຜາສຸກ, ຜົນສຳເລັດ ແລະ ຄວາມໂສກດີເນື່ອງໃນໂອກາດບຸນປີໃໝ່ຂອງ ລາວ ແລະ ກຳປູເຈຍ.
ວັນບຸນກໍ່ມີການເຄື່ອນໄຫວທີ່ມີຄວາມໝາຍຫຼາຍຢ່າງຄື: ງານວາງສະແດງຊຸດອາພອນ ຫວຽດນາມ - ລາວ - ກຳປູເຈຍ, ການແຂ່ງຂັນແຕ່ງອາຫານການກິນມິດຕະພາບ ຫວຽດນາມ - ລາວ - ກຳປູເຈຍ, ໃຫ້ຄຳປຶກສາດ້ານສຸຂະພາບໃຫ້ແກ່ນັກສຶກສາ ຫວຽດນາມ - ລາວ - ກຳປູເຈຍ, ທົດລອງການຂຽນໜັງສືຫວຽດເດີມ…ນອກຈາກນັ້ນຍັງມີບັນດາລາຍການພົວພັນແລກປ່ຽນວັດທະນະທຳ, ສິລະປະ.
ຕາມສຳນັກຂ່າວສານຫວຽດນາມ ແລ້ວ, ປັດຈຸບັນ, ນະຄອນໂຮ່ຈີມິນ ມີນັກສຶກສາ ລາວ ແລະ ກຳປູເຈຍ ກ່ວາ 800 ຄົນ ທີ່ພວມຮ່ຳຮຽນຢູ່ບັນດາມະຫາວິທະຍາໄລໃນບໍລິເວນນະຄອນ. ນັກສຶກສາທຸກຄົນລ້ວນແຕ່ໄດ້ອຳນາດການປົກຄອງນະຄອນ, ຄະນະອະທິບໍດີ ໂຮງຮຽນອຳນວຍຄວາມສະດວກເພື່ອເຊື່ອມຕົວ ແລະ ຮ່ຳຮຽນໃນສະພາບແພດລ້ອມໃໝ່.
ບຸນຄົງ